สวัสดีค่ะอยากสอบถาม เกี่ยวกับผลตรวจมะเร็งปากมดลูกดังนี้ค่ะ 1.ทางโรงพยาบาลแจ้งว่าผลปกติ แต่พบเซลล์อักเสบบริเวณช่องคลอด ทั้งๆที่ดิฉันได้ฉีดวัคซีน มะเร็งปากมดลูกแล้ว 3 เข็มครบถ้วนถึงแม้ว่าผลปกติ แต่ทำไมเซลล์ยังอักเสบอยู่คะ 2. เซลล์อักเสบเกิดจากสาเหตุอะไรและมีวิธีป้องกันหรือรักษาอย่างไรคะเพื่อให้เซลล์ปกติ ขอบล่วงหน้าอย่างสูงค่ะ
สวัสดีค่ะ การพบการอักเสบบริเวณช่องคลอดหรือปากมดลูกนั้น อาจจะเกิดจากการติดเชื้อไวรัส HPV สายพันธุ์ที่ทำให้เกิดมะเร็งปากมดลูก หรือเป็นไวรัส HPV สายพันธุ์ที่ไม่ได้กลายไปเป็นมะเร็งปากมดลูก หรือเป็นการติดเชื้ออื่นๆเช่น เชื้อรา เชื้อแบคทีเรีย เชื้อโพรโทซัวก็ได้เช่นกัน โดยส่วนใหญ่มักเกิดจาการติดเชื้อ การระคายเคือง หรือความไม่สมดุลของฮอร์โมนเพศและแบคทีเรียในช่องคลอด แพทย์จะให้ยาปฏิชีวนะ ยาต้านเชื้อรา หรือยาต้านไวรัส ขึ้นอยู่กับชนิดของเชื้อที่เป็นสาเหตุ ในกรณีนี้ควรไปพบแพทย์เพื่อรับยารักษาเพื่อให้โรคหายขาดการฉีดวัคซีนป้องกันมะเร็งปากมดลูกนั้นจะป้องกันได้เพียงแค่บางสายพันธุ์เท่านั้น และหลังจากการฉีดวัคซีนก็ยังมีโอกาสมีการติดเชื้อในช่องคลอดดังเชื้อต่างๆที่กล่าวไปได้อยู่ จึงต้องป้องกันด้วยการใส่ถุงยางอนามัยเอาไว้ทุกครั้งเมื่อมีเพศสัมพันธ์ ร่วมกับการหยุดใช้ผลิตภัณฑ์บางชนิดที่เป็นสาเหตุของการระคายเคือง เช่น ผ้าอนามัยแบบสอด อุปกรณ์พยุงช่องคลอด ไม่สวนล้างช่องคลอด เป็นต้น